Արհի. Տէր Պետրոս Միրիաթեան բարի գալուստ մաղթելէ ետք, ներկայացուց պատերազմի տարիներուն հրթիռակոծումներու հետեւանքով Թիլէլ շրջանի մէջ գտնուող Հայ Կաթողիկէ Առաջնորդարանին եւ Ս. Գրիգոր վարժարանին ու աթոռանիստ եկեղեցւոյ կրած վնասները՝ դիտել տալով որ խաղաղութեան հաստատումէն ետք, առաջնահերթութիւնը տրուեցաւ վարժարանի վերանորոգութեան, որպէսզի աշակերտները բնական պայմաններու մէջ սկսին վերամուտը։ Հետագային պիտի վերանորոգուի նաեւ աթոռանիստ եկեղեցին, որ յաջորդական հրթիռակոծումներու ենթարկուելով ահաւոր վնասներ կրած է։